Legal Document

Category: 142

Text:
33. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 516 της 8/22 Ιουλ. 1974 (ΦΕΚ Α΄ 208) Περί επεκτάσεως της παρ. 1 του άρθρ. 3 του Ν.Δ. 4260/1962 επί περιπτώσεων πληρώσεως θέσεων του Κλάδου Β4 Διοικητικού του Υπουργείου Γεωργίας. Έχοντες υπ’ όψει: 1.Το άρθρ. 3 παρ. 2 του Ν.Δ. 4260/1962 «περί ρυθμίσεως θεμάτων αφορώντων εις την Γενικήν Διεύθυνσιν Διοικήσεως του Υπουργείου των Εσωτερικών». 2.Το Ν.Δ. 175/1973 «περί Υπουργικού Συμβουλίου και Υπουργείων» τεθέντος εν ισχύϊ δια του υπ’ αριθ. 396/1973 Π.Δ/τος και τροποποιήσεως δια του υπ’ αριθ. 267/9.1.1974 Ν.Δ/τος. 3.Την υπ’ αριθ. 1333/19.1.1974 (ΦΕΚ 51 τεύχ. Β΄) απόφασιν του Πρωθυπουργού «περί προσδιορισμού των αρμοδιοτήτων του παρά τω Πρωθυπουργώ Υπουργού» και 4.Την υπ’ αριθ. 365/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Γεωργίας, απεφασίσαμεν και διατάσσομεν: Άρθρον μόνον.-Η διάταξις της παρ. 1 του άρθρ. 3 του Ν.Δ. 4260/1962, (τόμ. 2 σελ. 42,07) δι’ ης παρέχεται η δυνατότης διενεργείας τοπικών διαγωνισμών, έχει εφαρμογήν και επί περιπτώσεων πληρώσεως κενών θέσεων του Κλάδου Β4 Διοικητικού του Υπουργείου Γεωργίας, επιφυλασσομένων και των διατάξεων του άρθρ. 1 παρ. 1 του Ν.Δ. 125/1973 (τόμ. 2 σελ. 316,69) και του άρθρ. 1 παρ. 1 του Ν.Δ. 390/1974 (τόμ. 2Α σελ. 316,703). Εις τον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. 16.A.ξ.32-33 Προσωπικό Υπουργείου Γεωργίας